ai4bharat/Pralekha huggingface dataset:
रस्ते वाहतूक आणि महामार्ग मंत्रालय
रस्त्यावरील अपघात ही परिस्थिती चिंताजनक : नितीन गडकरी
रस्ते अपघातांचे प्रमाण कमी करण्यासाठी प्रयत्न करण्याचे केले आवाहन
नवी दिल्ली, 9 फेब्रुवारी 2021
केंद्रीय रस्ते वाहतूक, महामार्ग मंत्री नितीन गडकरी यांनी रस्ते अपघातांनी होणाऱ्या म्रुत्यूंच्या प्रमाणात 2025 सालापर्यंत 50%घट होणे सुनिश्चित करण्यासाठी हितसंबंधितांनी सर्वसमावेशक प्रयत्न करण्याचे आवाहन केले आहे. परिस्थिती चिंताजनक असल्याचे सांगत ते म्हणाले की रस्ते अपघातात जगात आपण पहिल्या क्रमांकावर आहोत,अमेरिका आणि चीनच्याही पुढे. आंतरराष्ट्रीय रस्ते परीसंघाच्या भारत विभागाच्या वतीने झालेल्या ‘भारतातील रस्ते सुरक्षा आव्हाने आणि कृती आराखडा’ या विषयावर सुरू असलेल्या वेबिनार मालिकेच्या उद्घाटन प्रसंगी ते बोलत होते. देशात दरवर्षी 1.5 लाख लोक मृत्यूमुखी पडतात आणि 4.5 लाख लोक रस्ते अपघातात जखमी होतात.हे प्रमाण दरदिवशी 415 मृत्यू इतके आहे. या अपघातांमुळे देशाच्या राष्ट्रीय जीडीपीच्या 3.14% सामाजिक आर्थिक नुकसान होते आणि मृत्यूमुखी पडलेल्यांपैकी 70%लोक 18 ते 45 या वयोगटातील असतात, अशी माहिती त्यांनी यावेळी दिली.
त्यांच्या मंत्रालयाने केलेल्या प्रयत्नांना अधोरेखित करत गडकरी म्हणाले की, सुधारीत अभियांत्रिकी, शिक्षण, अंमलबजावणी ,आपत्कालीन सेवा या काही मंत्रालय उपाय योजना या प्रश्नांच्या मुकाबल्यासाठी घेतल्या आहेत. ते म्हणाले की मंत्रालयाने महामार्गावरील जाळ्यातील 5000 अपघातप्रवण ठिकाणे शोधून काढली आहेत आणि 40,000 किलोमीटर पेक्षा अधिक लांबीच्या रस्त्यांचे सुरक्षिततेसाठी सर्वेक्षण केले जात आहे.
रस्त्यावरील सुरक्षिततेच्या जागृती साठी सध्या भारतभर रस्ता सुरक्षा मास पाळला जात आहे. रस्ता सुरक्षिततेच्या सर्व बाबींचा समावेश करणाऱ्या 12 वेबिनार वर्षभर आयोजित करण्यात येणार आहेत,असेही ते म्हणाले.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 270
माहिती आणि प्रसारण मंत्रालय
डीडी इंडिया ‘यप्प टीव्ही’ च्या माध्यमातून वैश्विक ओटीटी मंचावर
नवी दिल्ली, 7 मार्च 2022
डीडी इंडिया वाहिनीचा वैश्विक विस्तार करण्यासाठी तसेच विविध आंतरराष्ट्रीय घडामोडींवर भारताचा दृष्टिकोन जागतिक व्यासपीठावर मांडण्यासाठी प्रसार भारतीने डीडी इंडियाचे प्रसारण ‘यप्प टीव्ही’  या ओटीटी म्हणजेच ओव्हर-द -टॉप या मंचाच्या माध्यमातून करण्याचा निर्णय घेतला आहे. यामुळे जगभरातल्या दूरदर्शनच्या प्रेक्षकांना यप्प टीव्हीच्या माध्यमातून सर्व कार्यक्रम पहायला मिळू शकणार आहेत. भारताची संस्कृती आणि मूल्यांविषयी माहिती संपूर्ण जगाला व्हावी, यासाठी देशातली सार्वजनिक प्रसारक संस्था - प्रसार भारती आणि यप्प टीव्ही यांच्यामध्ये एका सामंजस्य करारावर स्वाक्षरी करण्यात आली आहे.
या सामंजस्य करारामुळे डीडी इंडियाचे कार्यक्रम आता अमेरिका, यूके, युरोप, मध्य पूर्व, सिंगापूर, ऑस्ट्रेलिया आणि न्यूझीलंड या देशांमध्ये ‘यप्प टीव्ही’ या ओटीटी मंचावरून उपलब्ध होवू शकणार आहेत.
डीडी इंडिया ही प्रसार भारतीची आंतरराष्ट्रीय वाहिनी असून ती जगासाठी भारताची खिडकी आहे. या वाहिनीव्दारे आपल्या विविध कार्यक्रमांना आंतरराष्ट्रीय प्रेक्षकांना देशांतर्गत आणि जागतिक घडामोडींविषयी भारताचा दृष्टीकोन मांडत असते. 190 पेक्षा जास्त देशांमध्ये उपलब्ध असलेली डीडी इंडिया वाहिनी ही जगभरामध्ये असलेल्या भारतीयांसाठी एक सेतू म्हणून कार्यरत आहे.
डीडी इंडिया वाहिनीवरून प्रसारित होणारे विश्लेषणात्मक कार्यक्रम, केले जाणारे भाष्य, मांडलेली विचार प्रवर्तक मते, अत्याधुनिक उपकरणांच्या माध्यमातून दाखवण्यात येणारी दृश्ये यामुळे जागतिक समस्यांवर भारत प्रभावशाली कार्य करू शकतो, हे स्थापित झाले आहे. सखोल विश्लेषण आणि संशोधनावर आधारित लोकप्रिय कार्यक्रमांपैकी एक म्हणजे - ‘बायो -क्वेस्ट’ ही मालिका आहे. यामध्ये कोविड-19 ची उत्पत्ती, लसीचा केलेला विकास आणि कोविडसंबंधी इतर वैज्ञानिक शोधांची माहिती देणारी ही मालिका आहे. इंडिया आयडियाज, वर्ल्ड टुडे, इंडियन डिप्लोमसी, डीडी डायलॉग, न्यूज नाइट या कार्यक्रमांना खूप मोठा प्रेक्षकवर्ग आहे.
यप्प टीव्हीच्या माध्यमातून आता कोणीही जगामध्ये कुठूनही थेट डीडी इंडिया वाहिनी पाहू शकणार आहे. यप्प टीव्हीने भारतीय टीव्ही वाहिनी सहजतेने आणि किफायतशीरपणे जगभरामध्ये उपलब्ध करून दिली आहे.
डीडी इंडियाच्या कार्यक्रमांच्या प्रसारणाविषयीच्या करारावर प्रसार भारतीचे मुख्य कार्यकारी अधिकारी शशी शेखर वेम्पती आणि यप्प टीव्हीचे संस्थापक आणि मुख्य कार्यकारी अधिकारी उदय रेड्डी यांनी स्वाक्षरी केल्या.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
रेल्वे मंत्रालय
रेल्वे भरती महामंडळाच्या लेव्हल/निकालांबाबत चुकीची माहिती पसरवण्यात येत आहे
लेव्हल-वन निकाल तयार करतांना कुठलीही नवी पद्धत वापरलेली नाही
(नवी दिल्ली, 6 मार्च 2019
रेल्वे भरती महामंडळाने 10 फेब्रुवारी 2018 रोजी 62 हजार 907 रिक्त जागांसाठी ऑनलाईन अर्ज मागवले होते. 1 कोटी 89 लाख 78 हजार 913 ऑनलाईन अर्ज प्राप्त झाले. 17.09.2018 ते 17.12.2018 या 51 दिवसांत 152 मध्ये जगातील सर्वात मोठी संगणक आधारीत परीक्षा यशस्वीरित्या घेण्यात आली. या परीक्षेचे निकाल 4.03.2019 रोजी जहीर झाले.
केंद्रीकृत रोजगार अधिसूचनेअंतर्गत महत्वपूर्ण सूचनांच्या सातव्या परिच्छेदात उमेदवारांना मिळालेले गुण काही बाबींवर अवलंबून राहिले असे नमूद करण्यात आले होते.
रेल्वे भरती महामंडळाने जारी केलेले निकाल आणि त्यासाठी वापरलेली पद्धत याविरुद्ध उमेदवारांनी मोठ्या संख्येने दाखल केले आहेत. संगणकावर आधारीत परीक्षेसाठी कुठलीही नवी पद्धत अवलंबली नसल्याचे रेल्वे भरती महामंडळाने स्पष्ट केले आहे. उमेदवारांची यादी त्यांच्या योजनेनुसार तयार करण्यात आली आहे.
N.Sapre/J.Patankar/P.Kor
पंतप्रधान कार्यालय
भगवान गौतम बुद्धांचे विचार आणि आपल्या भाषणांचे संकलन असलेली पीआयबी ची पुस्तिका पंतप्रधानांनी शेअर केली
नवी दिल्ली, 19 एप्रिल 2023
पंतप्रधान नरेंद्र मोदी उद्या सकाळी 10 वाजता नवी दिल्ली इथे जागतिक बौद्ध शिखर परिषदेला संबोधित करतील.
पंतप्रधानांनी प्रेस इन्फॉर्मेशन ब्युरोने तयार केलेली एक पुस्तिका शेअर केली असून, यामध्ये पंतप्रधानांची भाषणे आणि भगवान बुद्धांचे प्रमुख विचार आणि बौद्ध विचारांचे संकलन आहे.
प्रेस इन्फॉर्मेशन ब्युरोच्या ट्विटचा संदर्भ देत पंतप्रधानांनी ट्विट केले आहे:
"उद्या, 20 एप्रिल रोजी सकाळी 10 वाजता, दिल्लीतील जागतिक बौद्ध शिखर परिषदेला संबोधित करणार आहे. ही परिषद भगवान बुद्धांच्या आदर्शांना आणखी लोकप्रिय करण्यासाठी काम करणाऱ्या अनेक लोकांना एकत्र आणेल."
पुस्तिका येथे पाहता येईल.
English booklet
https://static.pib.gov.in/WriteReadData/specificdocs/documents/2023/apr/doc2023419182601.pdf
Hindi booklet
https://static.pib.gov.in/WriteReadData/specificdocs/documents/2023/apr/doc2023419182701.pdf
G.Chippalkatti/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
भारतीय अन्न महामंडळाकडून गव्हाच्या विक्रीसाठी 6 वा ई-लिलाव संपन्न
23 विभागातील 611 गोदामातून 10.69 लाख मेट्रिक टन गव्हाची उपलब्धता
6 व्या ई- लिलावाव्दारे 970 बोलीदारांना 4.91 लाख मेट्रिक टन गव्हाची विक्री
देशामध्ये गहू आणि गव्हाच्या पिठाच्या  किंमतीवर नियंत्रण ठेवण्यासाठी सरकारकडून उपाय योजना म्हणून, गव्हाच्या साप्ताहिक ई-लिलावाचा 6वा भाग, भारतीय अन्न महामंडळाव्दारे 15.03.2023 रोजी आयोजित केला होता. भारतीय अन्न महामंडळाच्या 23 विभागातील 611 गोदामामधून एकूण 10.69 लाख मेट्रिक टन गहू लिलावासाठी उपलब्ध करण्यात आला. महामंडळाने 970 बोलीदारांना त्यापैकी सुमारे 4.91 लाख मेट्रिक टन गव्हाची विक्री केली.
6 व्या ई-लिलावात, अखिल भारतीय भारित सरासरी राखीव किंमत 2140.46 रुपये प्रति क्विंटलच्या तुलनेत सरासरी विक्री किंमत 2214.32रुपये प्रति क्विंटल इतकी मिळाली.
6 व्या ई लिलावामध्ये 100 ते 499 मेट्रिक टनपर्यंत जास्तीत जास्त मागणी होती, त्यानंतर 500-999 मेट्रिक टन आणि त्याखालोखाल 50-100 मेट्रिक टन गव्हाला मागणी होती.
6 व्या ई-लिलावानंतर, देशांतर्गत खुल्या बाजारात विक्री योजने अंतर्गत गव्हाची एकत्रित विक्री 45 लाख मेट्रिक टनाच्या एकूण वाटपाच्या तुलनेत 33. 77 लाख मेट्रिक टनावर पोहोचली आहे. सरकारने केलेल्या या उपाय योजनेमुळे संपूर्ण देशात गहू आणि गव्हाच्या पिठाच्या  किमती कमी करण्यासाठी योग्य तो परिणाम झाला आहे. आता हे दर खुल्या बाजारात विक्री  योजनेअंतर्गत गव्हाच्या खुल्या विक्रीसाठी भविष्यातील निविदांसह स्थिर राहण्याची शक्यता आहे.
रसायन आणि खते मंत्रालय
जनऔषधी दिवस आठवड्याचा तिसरा दिवस आज साजरा
युवा पिढीसाठी विशेष जनजागृती कार्यक्रमाचे आयोजन
नवी दिल्ली, 3 मार्च 2021
जनऔषधी दिवस सप्ताहाच्या तिसऱ्या दिवशी आज बीपीपीआय अर्थात भारतीय औषध सार्वजनिक उपक्रम विभाग, जनऔषधी मित्र आणि जनऔषधी केंद्र मालक यांच्या पथकाने आज देशात विविध ठिकाणी 'टीच देम यंग' या संकल्पनेवर आधारित विशेष जनजागृती कार्यक्रमाचे आयोजन केले होते. या कार्यक्रमाअंतर्गत बीपीपीआयच्या अधिकाऱ्यांनी शाळा, महाविद्यालये आणि संस्थांना भेट देऊन सहभागींशी संवाद साधला. त्यांना जनऔषधी बाबत तसेच प्रधानमंत्री भारतीय जनऔषधी परियोजनेतील उद्योजकता संधींबाबत अवगत करण्यात आले.
या उपक्रमाचा एक भाग म्हणून, जनऔषधी केंद्रात कमी किंमतीत उपलब्ध असलेल्या उच्च-गुणवत्तेच्या विविध उत्पादनांविषयी विद्यार्थ्यांना जागरूक करण्यासाठी आरोग्य आणि स्वच्छता शिक्षण कार्यक्रमाचे आयोजन करण्यात आले. भारत सरकारतर्फे सुविधा सॅनिटरी नॅपकिन्स  एक रुपया प्रति पॅड याप्रमाणे पुन्हा सुरू केल्याची माहिती महिला विद्यार्थ्यांना देण्यात आली. सरकारच्या या महत्त्वपूर्ण पावलामुळे भारतातील महिलांचे आरोग्य सुरक्षित राहण्यास मदत मिळू शकेल. आजही अनेक महिला सॅनिटरी नॅपकिन्सची किंमत परवडणारी नसल्यामुळे मासिक पाळीदरम्यान घातक, अस्वच्छ साधनांचा वापर करतात. जन औषधी सुविधा देशभरातील 7,400 हून अधिक पंतप्रधान भारतीय जनऔषधी परियोजना केंद्रांमध्ये विक्रीसाठी उपलब्ध केली जात आहे. 28 फेब्रुवारी, 2021 पर्यंत या केंद्रांच्या माध्यमातून 11.18 कोटींपेक्षा अधिक पॅड विकली गेली.
तिसरा जनऔषधी दिवस 7 मार्च, 2021 ला असून एक मार्चपासून जन औषधी दिवस सप्ताह साजरा केला जात आहे. सप्ताहाअंतर्गत आरोग्य शिबिरे, परिसंवाद, टीच देम यंग, सुविधा से सन्मान अशा विविध उपक्रमांचे देशभरात आयोजन करण्यात आले आहे. यंदाच्या जन औषधी दिवसाची संकल्पना 'सेवाही - रोजगारही ' अशी आहे.S.Tupe/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
रेल्वे मंत्रालय
देशातील सर्व केंद्रांना जोडण्यासाठी 58 मार्गांवर वेळापत्रकानुसार 109 नव्या मालवाहू रेल्वेगाड्या सोडण्याचा रेल्वे मंत्रालयाचा निर्णय
स्थानिक उद्योग, इ कॉमर्स कंपन्या, व्यक्ती देखील पार्सल पाठवू शकतील
नवी दिल्ली, 8 एप्रिल 2020
देशातल्या पुरवठा साखळीला चालना देण्यासाठी रेल्वे मंत्रालयाने मालवाहू गाड्यांच्या विनाअडथळा प्रवासासाठी एक विशेष वेळापत्रक तयार केले आहे. याद्वारे, देशभर, जीवनावश्यक वस्तूंची वाहतूक सुरळीत आणि जलद होऊ शकेल. यामुळे, सर्वसामान्य जनता, उद्योग आणि कृषीक्षेत्राला मालाचा पुरवठाही लवकर होण्याची अपेक्षा आहे.
या वेळापत्रकानुसार, पार्सल ट्रेनसाठी 58 मार्ग निश्चित करण्यात आले असून त्यावर 109 गाड्या धावू शकतील. पाच एप्रिलपर्यंत यातील 27 मार्ग अधिसूचित करण्यात आले आहेत. या व्यतिरिक्त 40 नवे मार्ग निश्चित करण्यात आले असून, आधीच्या मार्गावरची वाहतूक देखील वाढवण्यात आली आहे. यामुळे देशातील सर्व महत्वाची शहरे एकमेकांशी जोडली जाणार आहेत, भविष्यात ही सेवा वाढवली जाऊ शकते.
ग्राहकांच्या मागणीनुसार या गाड्यांचे वेळापत्रक आखण्यात आले आहे. या गाड्या दिल्ली, मुंबई, कोलकाता, चेन्नई, हैदराबाद, गुवाहाटी आणि बंगरूळू या प्रमुख शहरांना जोडतील.
या शहरांमध्ये महाराष्ट्रातील, नाशिक, नागपूर, अकोला, जळगाव, पुणे या शहरांचा समावेश आहे. :
ग्राहकांच्या मागणीनुसार, रेल्वे विभाग वस्तू किंवा उत्पादनांच्या विशेष पार्सल ट्रेन सोडणार आहे, यात दुध, दुग्धजन्य पदार्थ, अन्नधान्य यावर विशेष भर देण्यात आला आहे.
कोरोनाच्या पार्श्वभूमीवर विशेष पार्सल गाड्यांचे महाराष्ट्रातील वेळापत्रक पुढीलप्रमाणे
LIST OF ROUTES
|
|
S.No.
|
|
FROM
|
|
TO
|
|
Parcel Train No.
|
|
|
|
मध्य रेल्वे
|
|
1
|
|
छत्रपती शिवाजी टर्मिनस
|
|
नागपूर
|
|
00109
|
|
नागपूर
|
|
छत्रपती शिवाजी टर्मिनस
|
|
00110
|
|
2
|
|
छत्रपती शिवाजी टर्मिनस
|
|
वाडी
|
|
00111
|
|
वाडी
|
|
छत्रपती शिवाजी टर्मिनस
|
|
00112
|
|
3
|
|
छत्रपती शिवाजी टर्मिनस
|
|
शालीमार
|
|
00113
|
|
शालीमार
|
|
छत्रपती शिवाजी टर्मिनस
|
|
00114
|
|
4
|
|
छत्रपती शिवाजी टर्मिनस
|
|
Madras
|
|
00115
|
|
मद्रास
|
|
छत्रपती शिवाजी टर्मिनस
|
|
00116
|
|
5
|
|
चांग्सरी
|
|
कल्याण
|
|
00104
या ट्रेनद्वारे मालवाहतूक करण्याची सुविधा कोणत्याही व्यक्तीला अथवा आस्थापनेला मिळू शकेल. सध्या आवश्यकतेनुसार, पुढील वस्तूंची वाहतूक देशाच्या कानाकोपऱ्यात सुरु आहे.
i. भाज्या, फळे, अंडी, मासे अशा नाशिवंत वस्तू. Perishables 
ii. औषधे, वैद्यकीय उपकरणे, मास्क
iii. दूध आणि दुग्धजन्य पदार्थ
iv. कृषीसाठी बियाणे
v. इतर किराणा माल आणि वस्तू इत्यादी
या गाड्यांना शक्य तेवढ्या ठिकाणी थांबे देण्यात आले आहेत जेणेकरून जास्तीत जास्त पार्सल एका दिवसात पोचते व्हावेत
संरक्षण मंत्रालय
लष्कर प्रमुखांचा अमेरिका दौरा
नवी दिल्ली, 1 एप्रिल 2019
लष्कर प्रमुख जनरल बिपीन रावत 2 ते 5 एप्रिल दरम्यान अमेरिका दौऱ्यावर जाणार आहेत. या दौऱ्यात लष्करी सहकार्य वृद्घिंगत करण्यासाठी जनरल बिपीन रावत यांच्या नेतृत्वाखाली प्रतिनिधी मंडळ अमेरिकेच्या सशस्त्र दलांच्या वरिष्ठ अधिकाऱ्यांशी संवाद साधणार आहेत. या दौऱ्यात ते वेस्ट पॉइन्ट इथल्या लष्करी अकादमी आणि कन्सास इथल्या जनरल स्टाफ कॉलेजला भेट देतील.
अमेरिकेचे लष्कर प्रमुख जनरल मार्क मिले आणि जनरल जोसेफ डनफोर्ड यांच्याशी परस्पर सहकार्याच्या मुद्यांवर ते चर्चा करतील. या दौऱ्यामुळे धोरणात्मक संबंध दृढ होण्याला चालना मिळेल.
N.Sapre/S.Kane/D.Rane
(Visitor Counter : 119
संरक्षण मंत्रालय
AK- 203 ॲसॉल्ट रायफलची निर्मिती
नवी दिल्ली, 13 फेब्रुवारी 2023
इंडो रशियन रायफल्स प्रायव्हेट लिमिटेड या जॉईंट व्हेंचर म्हणजे संयुक्त उपक्रमातून स्वदेशी AK-203 रायफल्सची निर्मिती होणार आहे.
स्वदेशात निर्माण होणाऱ्या या ॲसॉल्ट रायफलच्या उत्पादनासाठी इंडो रशियन रायफल्स प्रायव्हेट लिमिटेडने उत्तर प्रदेशातील कोरवा येथे सर्व सुविधा स्थापित केल्या आहेत. सध्या या रायफल्स उत्पादनाच्या आणि परीक्षणाच्या टप्प्यात आहेत.
AK-203 रायफल्सचे स्वदेशी उत्पादन हे भारतीय संरक्षण दलांना स्वनिर्भरतेकडे नेणारे आहे, हेच आत्मनिर्भर भारतचे उद्दिष्ट आहे.
आज राज्यसभेत एका प्रश्नाच्या लेखी उत्तरादाखल संरक्षण राज्यमंत्री अजय भट्ट यांनी ही माहिती दिली.
N.Chitale/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
विज्ञान आणि तंत्रज्ञान मंत्रालय
मिशन कोविड सुरक्षा अंतर्गत बायोलॉजिकल ई लिमिटेडची कोविड -19 प्रतिबंधक लस - कॉर्बीवॅक्सटीएम CORBEVAXTM ला आपत्कालीन वापरासाठी भारतीय औषध महानियंत्रकांकडून मिळाली मंजुरी
नवी दिल्ली, 29 डिसेंबर 2021
कोविड-19 प्रतिबंधासाठी भारतातील पहिली स्वदेशी बनावटीची रिसेप्टर बाइंडिंग डोमेन  प्रोटीन सब-युनिट लस,कॉर्बीवॅक्सटीएम बायोलॉजिकल ई लिमिटेडने विकसित केली असून तिला आपत्कालीन वापरासाठी भारतीय औषध महानियंत्रकांकडून मंजुरी प्राप्त झाली आहे.
जैवतंत्रज्ञान विभाग  आणि त्याचा सार्वजनिक क्षेत्रातील उपक्रम असलेल्या बायोटेक्नॉलॉजी इंडस्ट्री रिसर्च असिस्टन्स कौन्सिल , यांनी बायोलॉजिकल ई च्या कोविड -19 लसीला तिसऱ्या टप्प्यातील क्लिनिकल अभ्यासाद्वारे पाठबळ पुरवले आहे. या लसीच्या प्री-क्लिनिकल टॉक्सिकॉलॉजी अभ्यासासाठी, नॅशनल बायोफार्मा मिशनद्वारे, कोविड -19 रिसर्च कंसोर्टियम अंतर्गत आर्थिक सहाय्य प्रदान करण्यात आले. नंतर क्लिनिकल विकासासाठी मिशन कोविड सुरक्षा अंतर्गत सहाय्य प्रदान करण्यात आले.,कॉर्बीवॅक्सटीएम  ही 2-मात्रांची लस आहे जी स्नायूंमध्ये टोचून  दिली जाते आणि 2ºC ते 8ºC तापमानात साठवली जाऊ शकते.
व्हायरल पृष्ठभागावरील स्पाइक प्रोटीनच्या रिसेप्टर बिडिंग डोमेन  मधून विकसित केलेली रीकॉम्बीनंट प्रोटीन सब-युनिट लस डायनाव्हॅक्सच्या CpG 1018 आणि तुरटीसह मिसळली जाते. संपूर्ण भारतातील 33 अभ्यास स्थळांवर 18 ते 80 वयोगटातील 3000 हून अधिक लोकांवर तिसऱ्या टप्प्यातील चाचणीत लस सुरक्षित, आणि अत्यंत रोगप्रतिकारक असल्याचे दिसून आले आहे . ट्रान्सलेशनल हेल्थ सायन्स अँड टेक्नॉलॉजी इन्स्टिट्यूट , या डीबीटीच्या स्वायत्त संस्थेने या अभ्यासासाठी इम्युनोजेनिसिटी डेटा प्रदान केला आहे.
जैवतंत्रज्ञान विभागाचे सचिव डॉ राजेश गोखले म्हणाले, “EUA ते CORBEVAXTM हे यशस्वी शैक्षणिक-उद्योग सहकार्याचे आणखी एक उदाहरण आहे. ही लस महामारीचा अंत करण्याच्या देशाच्या प्रयत्नांना गती देईल. महामारीविरोधात लढण्यासाठी स्वदेशी लसींच्या विकासामुळे देशातील वैज्ञानिक आणि उत्पादकांना देशातील समस्या सोडवण्यासाठी प्रेरणा मिळेल.”
बायोलॉजिकल ई. लिमिटेडच्या व्यवस्थापकीय संचालक महिमा दतला, म्हणाल्या, “लसीकरण हे राष्ट्रीय अभियान बनवल्याबद्दल आम्ही पंतप्रधान नरेंद्र मोदी यांचे विशेष आभार मानू इच्छितो. इतक्या मोठ्या क्षमतेने लस उत्पादन करण्यात त्यांची दूरदृष्टी आणि वचनबद्धता यांचा महत्त्वाचा वाटा होता. लस विकासाला गती देण्यासाठी कोविड सुरक्षा कार्यक्रमाच्या प्रयत्नाने सुरुवातीच्या विकासात महत्त्वपूर्ण भूमिका बजावली असून जैवतंत्रज्ञान विभाग आणि डीबीटी-बायोटेक्नॉलॉजी इंडस्ट्री रिसर्च असिस्टन्स कौन्सिल  च्या सहकार्याने स्थापन केलेल्या यंत्रणेने आम्हाला दर वर्षी सुमारे 1.2 अब्ज मात्रा इतकी क्षमता वाढवण्याची अनुमती दिली आणि सर्वांना सहज उपलब्ध असणाऱ्या, किफायतशीर आणि मोठ्या प्रमाणात पुरवठा शक्य असलेल्या लसीचे स्वप्न साकार होऊ शकले.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
पंतप्रधान कार्यालय
प्रख्यात शास्त्रज्ञ डॉ. एन. गोपालकृष्णन यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी प्रख्यात शास्त्रज्ञ डॉ. एन. गोपालकृष्णन यांच्या निधनाबद्दल तीव्र दुःख व्यक्त केले आहे.
आपल्या ट्विट संदेशात पंतप्रधान म्हणाले;
"डॉ. एन. गोपालकृष्णन जी यांच्या निधनाने तीव्र दु:ख झाले आहे. ते बहुआयामी व्यक्तिमत्व होते. त्यांनी विज्ञान आणि शैक्षणिक क्षेत्रात उल्लेखनीय योगदान दिले. समृद्ध अध्यात्मिक ज्ञान आणि भारतीय तत्त्वज्ञानातील व्यासंगासाठीही ते आदरणीय होते. त्यांच्या कुटुंबीयांप्रती सहवेदना. ओम शांती.”
सामाजिक न्याय आणि सबलीकरण मंत्रालय
सामाजिक न्याय आणि सक्षमीकरण विभागाचा आर्थिक वर्ष 2021-22 मधील वार्षिक खर्च 2020-21 मधील सुधारित वार्षिक खर्चापेक्षा 28% जास्त आहेः आर. सुब्रह्मण्यम
नवी दिल्ली, 4 फेब्रुवारी 2021
सामाजिक न्याय आणि सक्षमीकरण विभागाच्या 2020-21 वर्षातील सुधारित खर्च आराखड्याच्या  तुलनेत 2021-22 वर्षातील तरतूद 10517.62 कोटी रुपये असून गेल्या वर्षीपेक्षा 28 टक्के अधिक आहे.
2021-22 दरम्यान विभागाच्या वार्षिक खर्च आराखड्यापैकी जवळपास 76 टक्के निधी राज्यांना केंद्र पुरस्कृत योजनेंतर्गत वितरित करण्यात आला आहे. 2021-22 मध्ये सर्व मंत्रालयांसाठी अनुसूचित जातींच्या कल्याणासाठीच्या तरतुदीत 2020-21 मधील 83,256 कोटी रुपयांच्या तुलनेत 51.65 टक्के वाढ करण्यात आली असून 1,26,259 कोटी रुपये केली आहे.
केंद्रीय अर्थसंकल्पात सामाजिक न्याय आणि सक्षमीकरण विभागासाठी करण्यात आलेल्या तरतुदीबाबत माध्यमांना संबोधित करताना सामाजिक न्याय व सक्षमीकरण विभागाचे सचिव आर. सुब्रह्मण्यम म्हणाले की नवीन आर्थिक वर्षात परिचालन, कार्यक्षमता, समन्वय आणि पारदर्शकता या तत्त्वांवर आधारित विद्यमान योजनांची पुनर्रचना करण्याची कल्पना करण्यात आली आहे.
सामाजिक न्याय व सक्षमीकरण विभागाच्या अर्थसंकल्पीय तरतुदीतील ठळक मुद्द्यांसाठी येथे क्लिक कराM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
रस्ते वाहतूक आणि महामार्ग मंत्रालय
रस्ते वाहतूक मंत्रालयाने आंतरराष्ट्रीय मानदंडांनुसार वाहतूक वाहनांचे परिमाण अधिसूचित केले
 द्वारे केंद्रीय मोटार वाहन नियम 1989 अंतर्गत मोटार वाहन परिमाणांशी संबंधित नियम-93 मध्ये सुधारणा करण्याची अधिसूचना जारी केली आहे.
या सुधारणांमुळे आंतरराष्ट्रीय मानदंडांनुसार मोटार वाहनांच्या परिमाणांचे प्रमाणिकरण होईल आणि या वृद्धिंगत परिमाणांमुळे अतिरिक्त प्रवासी किंवा निर्धारित वजनात अतिरक्त वजन वाहून नेण्याची क्षमता प्रदान करेल यामुळे मंत्रालयातर्फे देशातील लॉजिस्टिक कार्यक्षमता वाढविण्याच्या दृष्टीने एक पाऊल पुढे टाकले जाईल.
या दुरुस्तीमध्ये आतापर्यंत विहित नसलेल्या दुचाकी वाहनांच्या  संदर्भातील परिमाण तपशील प्रदान करणे समाविष्ट आहे. युरोपियन मानदंडानुसार एल 2 ते कमाल 4 मीटर उंची 2.5 मीटर लांबी, तीन चाकी वाहनांची  उंची 2.2 वरून 2.5 मीटर करण्यात आली आहे आणि आणि या सूचनेद्वारे न्यूमेटिक ट्रेलर, मॉड्यूलर हायड्रॉलिक ट्रेलरच्या बरोबरीने तयार केले असून अपवादात्मक लांबीच्या वस्तूंच्या वाहतुकीत सुलभता व्हावी यासाठी वजन न वाढवता 50 एमटीआर पर्यंत वाढविता येईल.
युरोपियन युनियनच्या तुलनेत 25.25 मीटर लांबीच्या रस्ते गाड्यांचा निवड मार्गांवर समावेश करण्याचा प्रस्ताव आहे.
कंटेनरयुक्त वाहतुकीस प्रोत्साहित करण्यासाठी परिमाण, विशेषत: एन श्रेणीच्या वाहनांची उंची  मध्ये बदल करण्यात आला आहे.
आंतरराष्ट्रीय युएनईसीईच्या मानकांनुसार विमानतळ प्रवासी बस  वगळता परिमाण, विशेषत: एम श्रेणीच्या वाहनांची उंची 3.8 मीटर वरून 4.0 मीटर करण्यात आली आहे.
दोन एक्सल्स असलेल्या एम 3  ची लांबी 12 मीटर वरून 13.5 मीटर पर्यंत सुधारली आहे.
मालवाहतुकीच्या एन श्रेणीच्या वाहनाच्या बाबतीत, उंची 3.8 मीटर वरून 4.0 मीटर पर्यंत सुधारित केली आहे. मात्र वाहनांच्या एन 1 श्रेणी च्या वाहनांची उंची 3.0 मीटर पर्यंत मर्यादित ठेवली आहे.
ट्रेलर्स  च्या लांबीमध्ये 18.0 मीटर वरून 18.75 मीटर पर्यंत सुधारणा केली असून 45 फूट आकाराचे आयएसओ मानक कंटेनर यामध्ये समाविष्ट केले जाऊ शकतात. काही अपवादांसह ट्रेलरच्या उंचीमध्ये 3.8 मीटर वरून 4.0 मीटरपर्यंत सुधारणा केली आहे.
आयएसओ मालिका/मालवाहू कंटेनर किंवा निर्मित/रेफ्रिजरेटेड कंटेनर किंवा कंटेनरचा सांगाडा असलेले सेमी ट्रेलर 4.52 मीटरपेक्षा जास्त उंच नसावेत.
वाहन उत्पादकांद्वारे मोटार वाहने वाहून नेण्यासाठी वापरण्यात येणारे ट्रक-ट्रेलर / ट्रॅक्टर-ट्रेलर/बांधकाम उपकरणे मोटार वाहन / पशुधन / दुग्धजन्य पदार्थ वाहून नेणारी बंद ट्रेलर या सर्व मोटर वाहनाची एकूण उंची 4..75 मीटरपेक्षा जास्त नसावी .
अदृश्य वजनाच्या बाबतीत परिमाणांच्या संदर्भात पुढील शिथिलता दिली जाते:
मोटार वाहनाची वास्तविक रुंदी 2.6 मीटर इतकी असल्यास पार्श्वभूमीच्या प्रत्येक बाजूकडील प्रक्षेपण 200 मिमी तर विशिष्ट परिस्थितीसह उंची 4.75 मीटर असू शकेल.
यांत्रिक ट्रेलरच्या बाबतीत अपवादात्मक लांबीचा माल वाहून नेण्यासाठी , विस्तारित लांबीचे ट्रेलर समाविष्ट करण्याचा प्रस्ताव आहे.
वाणिज्य आणि उदयोग मंत्रालय
GeM च्या माध्यमातून होणारे व्यवहार 3 वर्षात 100 अब्ज अमेरिकन डॉलर्सवर पोहोचणार-सुरेश प्रभू
नवी दिल्ली, 5 सप्टेंबर 2018
GeM अर्थात गव्हर्नमेंट ईमार्केट प्लेसबाबत जनजागृती वाढविण्यासाठी आणि त्याच्या वापराला चालना देण्यासाठी केंद्रीय वाणिज्य आणि उद्योग मंत्री सुरेश प्रभू यांनी आज नवी दिल्लीत नॅशनल मिशन ऑन गव्हर्नमेंट ई मार्केट प्लेसचे उद्घाटन केले. या मंचाच्या माध्यमातून होणारे व्यवहार पुढच्या तीन वर्षात 100 अब्ज अमेरिकन डॉलर्सवर पोहोचतील, असा विश्वास त्यांनी यावेळी व्यक्त केला.
या मोहिमेच्या माध्यमातून देशभरातील कारागिर, स्टार्ट अप्स आणि स्वयं सहायता गटांना या मंचावर आणण्यासाठी प्रयत्न केले जाणार असल्याची माहिती दिली. 6 सप्टेंबर अर्थात उद्यापासून 17 ऑक्टोबर 2018 या अवधीत ही मोहिम राबवली जाणार आहे. या मोहिमेअंतर्गत अनेक कार्यशाळा, रोड शो, प्रशिक्षण तसेच खरेदीदार आणि विक्रीकर्त्यांची नोंदणी असे अनेक उपक्रम राबविले जाणार आहेत. डिजिटल इंडिया चे लक्ष्य साध्य करण्यासाठी कागदरहित आणि रोखरहित व्यवहारांना प्रोत्साहन देण्याच्या दृष्टीनेही या उपक्रमाअंतर्गत प्रयत्न केले जाणार आहेत.
S.Tupe/M.Pange/P.Kor
(Visitor Counter : 74
निती आयोग
अर्थमंत्री राष्ट्रीय चलनीकरण रुपरेषेच्या पुस्तिकेचे उद्या करणार प्रकाशन
राष्ट्रीय चलनीकरण रुपरेषेच्या या पुस्तिकेमध्ये केंद्र सरकारच्या ब्राउनफिल्ड पायाभूत सुविधा धोरणाच्या चार वर्षांच्या रुपरेषेचा समावेश आहे
भारताच्या अर्थमंत्री श्रीमती निर्मला सीतारामन, उद्या नवी दिल्ली येथे राष्ट्रीय चलनीकरण रुपरेषेच्या पुस्तिकेचे प्रकाशन करणार आहेत.
राष्ट्रीय चलनीकरण रुपरेषेच्या या पुस्तिकेत  केंद्र सरकारच्या ब्राउनफिल्ड पायाभूत सुविधांच्या मालमत्तांची चार वर्षांची रुपरेषा समाविष्ट आहे. गुंतवणूकदारांसाठी दृश्यमानता प्रदान करण्याव्यतिरिक्त, एनएमपी हे सरकारच्या मालमत्ता चलनीकरण उपक्रमासाठी मध्यम मुदतीची रुपरेषा म्हणून देखील कार्य करेल.
केंद्रीय अर्थसंकल्प 2021-22 ने पायाभूत सुविधांसाठी नाविन्यपूर्ण आणि पर्यायी अर्थसहाय्य वाढवण्याचे साधन म्हणून मालमत्ता कमाईवर भर दिला आणि त्यात अनेक प्रमुख घोषणा समाविष्ट केल्या होत्या.
नीती आयोगाचे उपाध्यक्ष डॉ राजीव कुमार, प्रमुख कार्यकारी अधिकारी, श्री अमिताभ कांत आणि ज्यांच्या मालमत्तांच्या चलनीकरणाच्या कामाचा समावेश आहे अशा संबंधित मंत्रालयाच्या सचिवांच्या उपस्थितीत राष्ट्रीय चलनीकरण रूपरेषेच्या या पुस्तिकेचे प्रकाशन केले जाईल.